<classify> Tanzania itakuwa mwenyeji wa michuano hiyo ya vijana chini ya umri wa miaka 17 itakayofanyika mwaka 2019, ikiwa ni mara ya kwanza kwa Tanzania kuandaa michuano mikubwa inayosimamiwa na Shirikisho la soka Afrika CAF.Akizungumza jana kwenye uzinduzi wa jezi mpya za timu za Taifa, Mkurugenzi Msaidizi wa Wizara ya Habari, Vijana, Utamaduni na Michezo Juliana Yassoda alisema mwaka 2019 sio mbali hivyo maandalizi yanahitajika mapema kuanzia sasa.Serikali iko tayari kushirikiana na TFF pale itakapohitajika, mwaka 2019 sio mbali tuanze mipango sasa, alisema. Pia, alizungumzia umuhimu wa TFF kuchukulia changamoto zote zinazohusu soka na kuzifanyia kazi ili kuboresha na kufanya vizuri wakati ujao.Wakati huo huo, Rais wa TFF Jamal Malinzi alipongeza juhudu za Rais Jakaya Kikwete kwa kufanikisha nchi kupewa uenyeji huo kwa mara ya kwanza katika historia ya Tanzania.TFF tayari tumeunda kikosi cha awali cha vijana chini ya umri wa miaka 15 kujiandaa na michuanohiyo, kikosi hicho kimetokana na michuano ya Copa Coca- Cola, alisema.Aliiomba serikali iwashike mkono ili kuandaa mashindano mazuri huku akisema haitakuwa vyema Tanzania kuandaa wakatolewa mapema.Katika maandalizi ya michuano hiyo, TFF itazindua michuani ya vijana chini ya umri wa miaka 13 mwishoni mwa wiki hii mjini Mwanza.Alisema wachezaji bora wa michuano hiyo wataunda kikosi cha awali cha Taifa kwa ajili ya kushiriki fainali hizo za vijana chini ya umri wa miaka 17.  <topic>: michezo 